יואל שלום פרץ

**יואל שלום פרץ** (נולד ב-23 בנובמבר 1945) הוא חוקר פולקלור, סופר ומתרגם ישראלי.

## ביוגרפיה
נולד בירושלים וגדל בשכונת שערי חסד. בן למשפחה יהודית ספרדית ענפה ששורשיה בסלוניקי ובאיזמיר. אחיו, אבנר פרץ הוא חוקר של ספרות הלאדינו ותולדותיה, משורר ומתרגם.

לאחר שירות בצה"ל למד ביולוגיה לתואר ראשון ולתואר שני. בשנת 1970 הצטרף למושב השיתופי יודפת שבגליל המערבי ושם שימש בתפקידים שונים: תחילה כמנהל החשבונות של המושב, בהמשך כעובד בענף הפרחים, ולאחר שהשתלם בטכניון בניתוח מערכות מונה למנהל מחלקת המחשוב של מפעל מילוז ושל מפעל גרבי יודפת. בתקופת עבודתו בענף הפרחים, שמע סיפורי עם מפי פועלות בדואיות שעבדו לצדו ואחר כך יזם הקלטה שיטתית של סיפורי עם ברוב שבטי הבדווים בגליל.

בשנת 2006 סיים את עבודת הדוקטור שלו באוניברסיטת בן-גוריון בנגב בנושא: "מספרי סיפורים מקצועיים בישראל" בהדרכתה של פרופ' תמר אלכסנדר, ושימש כמרצה במחלקה לספרות עברית ולפולקלור באוניברסיטת בן-גוריון ובמכללה האקדמית אחוה עד פרישתו לגמלאות בשנת 2011.

בשנים 1996–2002 ערך את כתב העת לסיפורי עם ולפולקלור "מזרחה לשמש, מערבה לירח".

בשנים 2016–2017 שקד על חיבור הספר "בין השמש לירח - סיפורי עם של שבטים הבדווים בגליל", שיצא לאור במינרוה בית הוצאה לאור. בראשית 2022 יצאה לאור מהדורה מדעית של הספר באנגלית, בשיתוף פרופ' יהודית רוזנהויז, בהוצאת אוניברסיטת אינדיאנה, ארצות הברית.

תרגם וערך את "סדרת האפוסים": עשרה אפוסים מרחבי העולם בתרגום לעברית, שיצאו בהוצאת "בשער".

מנהל את מס"ע (מרכז לסיפורי עם ולפולקלור), אתר אינטרנט המוקדש לסיפורי עם ולפולקלור.

חבר הוועד המנהל של עמותת מספרי סיפורים בישראל.

פרץ הוא אב לארבעה ילדים. שלושה מילדיו מתגוררים כיום ביודפת. בנו חגי פרץ הוא פרופסור במחלקה לאסטרופיזיקה בטכניון.

## פרסומים
### ספרים פרי עטו
***בין השמש לירח** – סיפורי עם של שבטי הבדווים בגליל (הוצאת מינרוה, 2017)
***צליל פעמונים** - סיפורי עם של שבטי הבדוים בגליל (הוצאת מינרוה, 2017)
***סעודת מלכים** – מחרוזת סיפורי עם (הוצאת מכון הברמן, 1994)
* **מנחת כלולות** – מחרוזת סיפורי עם (הוצאת מס"ע, 1995)
***ירושלים של סיפורים** – סיפורים לילדים (הוצאת עגור, 1992)
***סימני דרך** (הוצאת הקיבוץ המאוחד, 1981)
***שבע כלות לשבעה אחים** (הוצאת מינרוה, 2016)
***הרפתקה בחלל** (הוצאת שוקן, 1983)
***הנסיך מארגון – מבחר מעשיות של יהודי ספרד** (הוצאת עגור, 1991)
***הרפתקאות חיים אבולעפיה ומשרתו מושון** (קומיקס, הוצאה עצמית)
*Bedouin Folktales from the North of Israel (Indiana University press, to be published in 2022 (בשיתוף עם פרופ' יהודית רוזנהויז)

### תרגומים
***המלך והשד - סיפורי אהבה הודיים** (הוצאת בשער, 2024)
***[[סיפורי אלף לילה ולילה|אלף לילה ולילה]]** – סיפורים ואגדות לילדים (הוצאת כתר, 1987)
***[[עלילות גילגמש|עלילות גלגמש]]** – אפוס שומרי-אכדי (הוצאת בשער, 2020)
***שבע הנסיכות** – אפוס פרסי מאת נזאמי (הוצאת בשער, 2020)
*'''מבינוגי''' – האפוס הוולשי הלאומי (הוצאת בשער, 2021)
***גיבורי קשט** – אפוס ארמני (הוצאת בשער, 2021)
***דדה קורקוט** – אפוס טורקי (הוצאת בשער, 2021)
***סונדיטה** – אפוסים אפריקאיים (הוצאת בשער, 2021)
***השמנית נישן** – אפוס מנצ’ורי (הוצאת בשער, 2022)
***לקסדלה** – אפוס איסלנדי (הוצאת בשער, 2022)
***גסר לינג** – אפוס טיבטי (הוצאת בשער, 2022)
***איש הזאב ואבירי [[אבירי השולחן העגול|השולחן העגול]]** – אפוסים קלטיים וארתוריאנים (הוצאת בשער, 2021)
***כנף-בונה** – רות אנדרהיל (הוצאת בשער, 2021)
***הר אנלוג** – רנה דומל (הוצאת בשער, 2021)
***סיפורי ספרד –** יצחק מוסקונה (הוצאת מעריב, 1981)

## קישורים חיצוניים
* אתר מס"ע – מרכז לסיפורי עם ולפולקלור בראשות יואל פרץ
*  הסיפור שאינו נגמר- ראיון עם יותם יעקבסון מתוך עיתון חיים אחרים
* מספר הסיפורים – ראיון באתר המולטי יקום של אלי אשד
* ראיון עם יואל פרץ בגלי צה"ל בתוכנית "בילוי היום" 21/06/2016 (מתוך Youtube)
* יואל שלום פרץ על ספרו "בין השמש לירח" בתוכנית קול שישי עם ירון אנוש. שודר בתאריך 17/08/2018 בתחנת הרדיו כאן ב' (מתוך Youtube)
* דף הסופר של יואל שלום פרץ באתר סימניה
* פירוט בעלי התפקידים בעמותת המספרים הישראלית, ביניהם יואל פרץ, באתר גיידסטאר
* העמותה לקידום אמנות מספרי הסיפורים בישראל ע"ר
* יואל פרץ, דף שער בספריה הלאומית

## הערות שוליים

קטגוריה:בעלי תואר דוקטור מאוניברסיטת בן-גוריון בנגב
קטגוריה:יודפת: אישים
קטגוריה:מחברי ספרי עיון ישראלים
קטגוריה:סגל אוניברסיטת בן-גוריון בנגב: ספרות עברית
קטגוריה:סופרים ישראלים
קטגוריה:פולקלוריסטים יהודים
קטגוריה:פולקלוריסטים ישראלים
קטגוריה:ישראלים שנולדו ב-1945